NEW LOOK
NEMCI POČAS DRUHEJ SVETOVEJ VOJNY ŠTYRI ROKY OKUPOVALI PARÍŽ
A PRINÚTILI FRANCÚZOV PODRIADIŤ SA NACISTICKEJ MOCI A ÚTLAKU.
PO SKONČENÍ VOJNY SA NEZNÁMY MÓDNY NÁVRHÁR
STAL FRANCÚZSKOU IKONOU NÁDEJE.
TOTO JE PRÍBEH O TOM,
AKO TVORBA POMOHLA VRÁTIŤ DO SVETA DUŠU A ŽIVOT.
INŠPIROVANÉ SKUTOČNÝMI UDALOSŤAMI
1955 PARÍŽ
Drahá, prosím.
Iní návrhári ma nezaujímajú.
Unavujú ma. Vždy to tak bolo.
Ale, mademoiselle Chanel, je to Christian Dior.
Nie.
Prišla som hovoriť o módnom dome Chanel. O svojom návrate.
O prvej kolekcii od zavretia môjho butiku na začiatku vojny.
Diora dnes vyznamenajú na Parížskej univerzite.
Vedeli ste o tom?
Blažená nevedomosť.
Organizujú retrospektívu jeho najslávnejších dizajnov
od začiatku kariéry pred ôsmimi rokmi.
Áno, ja...
Povráva sa, že monsieur Dior je v týchto dňoch klbko nervov.
Utrápený sa ukrýva pred svetom,
vie, že si nezaslúži toľko chvály.
Nie, je mi ľúto všetkých študentov, ktorých dnes
bude väzniť a trýzniť.
Dior.
Dobré ráno.
Ospravedlňujem sa za meškanie.
Očividne ste rovnako nadšení,
že dnes vytvoríme históriu.
Monsieur Dior tu čochvíľa bude.
Dior.
Zhoršuje sa to. Potrebujem tvoju pomoc.
Prepána.
Nechce ma vpustiť dnu a chce zrušiť celú udalosť.
- Cecile. - Áno?
Ako rýchlo sa dievčatá pripravia?
Kedy ich potrebuješ?
Hneď.
Madam Zehnackerová?
Madam Bonjeanová. Začneme módnou prehliadkou
a potom bude nasledovať prednáška.
Nejaký problém?
Nie, žiadny.
Monsieur Dior preferuje takéto poradie.
Dior.
To je ona, všakže? Karta smrti.
Madam Delahayová, povedzte im to, prosím.
Nemôžem vystúpiť.
Dior.
Rýchlo, slečny. Na prvé pozície, prosím.
Rýchlo, rýchlo.
Madam, dohodli sme sa. Dnes už žiadne veštby.
Monsieur na tom trval.
Áno, ale znovu na tom trvám ja.
Mali ste mu priniesť amulety pre šťastie a odísť.
Ostávajú nám iba dve karty.
Prestaňte, prosím. Obe.
Christian, čas vypršal. Už som tam poslala modelky.
Dámy a páni, umenie Christiana Diora.
Viete, že to neveští skutočnú smrť.
No tak. Študenti sú mladí, krásni a živí.
Budú klásť otázky a ty budeš dokonalý.
Dior!
Ďakujem.
Monsieur Dior.
Ďakujem.
Je mi potešením privítať
prvého módneho návrhára na pôde Sorbonne v našej 700-ročnej histórii.
Ďakujem.
Ste najznámejší návrhár na svete už takmer desaťročie,
ste spokojný s tým, čo ste vytvorili, a s revolúciou, ktorú ste začali?
Vždy som túžil
navrhovať najkrajšie ženské oblečenie,
aké kedy jestvovalo.
Vaša prvá kolekcia z roku 1947 pomohla ľudstvu nájsť krásu
a dôvod opäť žiť po hrôze druhej svetovej vojny.
To vás učia?
Prizvali sme najlepších študentov couture,
návrhárstva šitého na mieru, z celého sveta.
Toto je naozaj významná chvíľa môjho života. Ďakujem vám.
Monsieur, poďme rovno k veci, dobre?
Prvá otázka, prosím.
Dobrý deň, monsieur Dior.
Dobrý deň.
Coco Chanel sa tento týždeň vracia do Paríža
po osemročnom exile.
Pred vojnou bola najslávnejšou návrhárkou vo svete
a sľubuje, že znovu získa kráľovský trón módneho návrhárstva.
Aký z toho máte pocit?
Budem si musieť nájsť iné miesto na sedenie.
Móda, móda. Čo je móda? Myslíte, že Dior predstavuje módu?
Jeho návrhy sú výstredné.
Na to nemám čas.
Nie, mojím štýlom je jednoduchosť.
Šaty by nemali nosiť ženu. Žena by mala nosiť šaty.
Teraz máte 70 rokov a vraciate sa na scénu.
Je to inšpirujúce.
Ale prosím vás, drahá. Nikdy by som neopustila módny dom Chanel.
Nikdy.
Sama som ho vybudovala. Pozrite na moje dielo.
Je to všetko, čo mám.
A teraz ma treba najviac.
Ak mám byť úprimná, drahá, toto zverejnite...
Christian Dior zničil francúzske návrhárstvo a ja ho prichádzam zachrániť.
Monsieur?
Áno?
Je pravda, že počas nemeckej okupácie Paríža
Chanel zatvorila svoj ateliér
a odmietla navrhovať šaty manželkám nacistov,
zatiaľ čo vy ste pokračovali v navrhovaní a zarábaní?
Smerujte otázky na módu, prosím.
Och, nie. Je to veľmi dobrá otázka
a chcem odpovedať na všetky vaše otázky.
Mademoiselle Chanel mala vlastný podnik
a sama sa ho rozhodla zavrieť.
Ja som bol...
Bol som nikto a pracoval som pre Luciena Lelonga.
Tí, ktorí prežili chaos vojny...
štyri roky nacistickej okupácie, najtemnejšie dni našich životov...
Áno, predávali sme naše návrhy manželkám a priateľkám nacistov.
Toto je jedna pravda,
ale vždy sa za ňou skrýva aj ďalšia pravda.
3. ROK NACISTICKEJ OKUPÁCIE PARÍŽA
Dámy a páni,
bez prídelového lístka vám nemôžeme dať potraviny.
Prosím. Prosím.
- Pustíte ma pred vás? - Nie, prepáčte.
- Ale každý deň dochádza jedlo. - Pre nás všetkých.
Mám viac hladných krkov.
Prosím. Všetci sa trápime.
Už nemáme potraviny! Zatvárame.
Stojte. Ukážte doklady.
Prečo nás každý deň obťažujete?
Doklady.
Vídavate ma tu každý deň.
Vrátite mi aspoň fotoaparát?
Mademoiselle. Nerád vás zastavujem, ale musíme vidieť vaše doklady.
Hneď.
Kam ste sa vybrali?
Do práce.
- Ako sa dnes ráno máte? - Hans, ako sa máš?
Znudene. Nudím sa.
Hans sa nudí.
A ja som osamelý.
A čo vy, mademoiselle?
Nudíte sa, či ste osamelá?
Možno oboje?
Musia byť doma.
Zájdem po ne počas obednej prestávky.
Pôjdeme s vami, aby sme na to dohliadli?
Nie sú v spálni?
Ak ich nemáte, musíme vás zatknúť.
Prosím.
Je to prostá chyba.
Prosté chyby vedú k prostým riešeniam.
Škoda, ak vám budeme musieť ublížiť, keď sa budete brániť.
Stoj!
Ako ti napadlo utiecť v takých hlúpych topánkach?
Prosím, nie.
- Prestaňte! Prosím! - Nehýb sa.
Nehýb sa.
Nechcem ti ublížiť.
- Rýchlo. - Nehýb sa.
Nehýb sa.
Gunther!
Si v poriadku? Dokázala si to. Pasca fungovala dokonale.
- Krváca. - Jean, zbraň.
- Catherine... - Nie je to moja krv.
Má prachy.
Dobre. Vezmi ich.
Toto je to prosté riešenie.
Poďme!
Vive la Résistance!
- Pomoc! - Útok!
Zastrelili dvoch vojakov. Odbojová pasca!
Preč z ulíc, než začnú všetkých zatýkať!
- Choďte! - Kadiaľ?
- Preč! - Tadiaľto.
Nemôžem sa vrátiť k študentom.
- Máte pre mňa miesto? - Áno.
- Postaráme sa o teba. - Rýchlo, Jean.
Rýchlo.
Kde máte manžela? Prečo nie je s vami?
Kde bývate?
- Tu. - Choďte domov!
Všetci dnu!
Preč z ulíc.
Vráťte sa domov. Hneď. Choďte!
Obaja dnu. Hneď.
- Pi. - Ďakujem.
Choďte domov!
Kde na to vezmeme muníciu?
Máme tieto. Sú pre nás skvelé.
- Čo sú zač? - V Nemecku ich volajú...
Sledovali ťa domov?
- Nie. - Určite? Počul som zvonka krik.
Kto si?
Kto si? Odpovedz. Kto to je? Hervé.
Hervé, kto to je?
Toto je môj byt, jasné? Odpovieš mi.
A kde je moja sestra? Kde je?
Hervé by ti odpovedal, ale požiadala som ho, aby to nerobil.
Ďakujem.
Musíte mi povedať, čo sa deje.
Priveľmi sa strachuješ.
Príliš a zbytočne. A si úzkostlivý.
A preto sa strachuješ ešte viac.
Nie, prepáč. Nie.
Rád ťa prichýlim,
ale odboj v tejto štvrti prepadol nacistov
a hneď potom ku mne privedieš neznámeho človeka.
Je to hlúpe.
Vyplatil monsieur Lelong tento týždeň mzdy?
- Musíme hovoriť osamote. - Inokedy.
Christian, viem, že ťa to stresuje, ale je to nutné.
Nestrachuj sa o mňa, Hervé.
Odkiaľ máš toľko peňazí?
Nacisti dovolili Lelongovi
predávať odevy do Španielska a Južnej Ameriky.
A chystajú sa udalosti, takže bude viac práce.
- Čo navrhujete? - Plesové róby.
Plesové róby?
Teraz usporadúvajú večierky iba nacisti
a vy šijete plesové róby.
Vy ste hlúpy.
Hlúpy starec.
Musíš to odmietnuť.
Aby ma vyhodili?
A nebudeme mať žiadne peniaze.
Čo potom urobíš?
Pretože takmer všetko utrácame na teba a tvoje snahy.
Viem len toto:
urobila si presne to, čo si mi sľúbila, že neurobíš.
Musíš sa ospravedlniť.
- Čože? - Musíš.
Jean pomáha Parížanom bojovať.
Ospravedlňujem sa, monsieur Dior, za zle zvolené slová.
A všetci máme veľké šťastie, že Catherine je vaša sestra.
Najbližších 72 hodín nemôžeme byť na ulici.
Ale neboj sa, potom okamžite odídeme.
Catherine, chcem, aby si ostala.
Dobre? Ostaneš?
Po zotmení odvedieme Jeana.
A potom odídeme všetci.
Môžeš ma počúvať, prosím?
Nemôžem spávať, keď neviem, kde si.
Tak dobre, môžete ostať.
Tak dobre. Nie, máte pravdu.
Áno, môžete ostať.
Môžete ostať tu.
Je to lepší nápad. Bezpečnejší.
FRANCÚZSKY ZAJATECKÝ TÁBOR 50 KILOMETROV OD PARÍŽA
Nehovorí nemecky.
Nedotýkajte sa ma.
- Coco. - Kde...
- André? - A vy ste kto?
Mám potvrdenie pre vyzdvihnutie väzňa 4332.
- André? - Hlavu dole.
Si to ty?
Mademoiselle, prepustenie vášho synovca
je osobnou láskavosťou. A nikto o tom nemá vedieť.
Prišla som po Andrého. Záleží mi iba na ňom.
Môžem vám zaplatiť.
- Mám peniaze. - Zaplatíte?
Áno. Koľko budete chcieť. Mám peniaze.
Myslíte, že si ma kúpite?
Nekúpite.
- Nie. - Nie! Prosím.
- Nestrieľajte! - Počkať! Chcela povedať,
že sme mali priniesť peniaze.
Ak by bolo na mne, bol by mŕtvy.
Možno aj vy.
Ale našťastie nie je.
Prosím.
- Vezmite si synovca. - Vďakabohu.
Ďakujem.
Coco, ľúbim ťa.
- Poďme. Mali by sme... - Ideme domov.
No tak. Vstaň.
Ako ste žiadali, herr Spatz. Hotovo.
Bola vďačná?
Vďačná?
Koho to trápi?
Generála Shellenberga. O tri dni sa s ňou chce stretnúť.
Dohliadni na to, aby sa s barónom dostali do Hotela Ritz.
Bezpečne.
Teraz usporadúvajú večierky iba nacisti
a vy šijete plesové róby.
Ako sa má?
Zlepšuje sa to.
Bol taký maličký, keď som sa oňho začala starať.
Keď mi umrela sestra.
Potreboval ma vtedy a potrebuje ma aj teraz.
Dôležité je, že je doma.
Áno, vďaka tebe.
Som tvojou dlžníčkou.
Nič mi nedlhuješ, Coco.
Ani ste sa nepozreli!
Monsieur Balmain, nebudem plytvať svojím vzácnym časom
na návrhy, ktoré sa mi nepáčia.
Čo sa ti tak nepáči?
ZAKLADATEĽ MAISON LELONG
Nič v nich nevidím. Nič.
Okrem ideálnych poobedných tunikových šiat z čierneho krepdešínu.
NÁVRHÁR PRE LELONGA
Nemal si navrhnúť tuniky.
Mal si navrhnúť plesové róby.
RIADITEĽKA
O štyri dni máme odovzdať návrhy
a plesové róby sú o niečo výstrednejšie než tuniky.
Detailnejšie.
Napríklad niečo takéto, monsieur Balmain.
Monsieur Dior.
Toto je prekrásna róba.
A veľmi pekne ďakujem, že si navrhol, čo sme od teba chceli.
Môj najobľúbenejší návrh od teba.
Áno. Bravó.
- Naozaj je prekrásny. - Ďakujem.
- Nepozrieš sa na moje návrhy... - Veľmi rád.
Monsieur Lelong, odmietam navrhovať,
kým nepovieš, pre koho to je.
Pierre, mal by si sa zdržať otázok,
na ktoré nechceš odpovede.
Možno by som sa mal zdržať navrhovania a aj dýchania.
Pierre.
Možno aj žitia!
Au revoir.
Veľmi šikovne koncipované, Christian.
A vrstvenie je veľmi sugestívne.
Zákazníčka požiadala, aby si bol pri skúške.
Prosím, chcem sa zúčastniť iba návrhu, ničoho iného.
Osobne si ťa vyžiadala.
Nemôžem. Prepáč.
Musíš tam ísť.
Nemôžeme si dovoliť, aby sa nám tí ľudia otočili chrbtom.
Pošli tam šičku.
- Osobne si vyžiadala teba. - Prečo?
Nevieme.
Ale pošleme ťa tam.
Mám jej miery.
Šaty ušijem aj bez skúšky.
Žiadam máličko.
V tomto prípade žiadaš priveľa.
Ste riaditeľom banky.
Ako myslíte, že nie je možné previesť financie?
Moja rodina je od nich závislá.
Mademoiselle, k tomu účtu už nemáte prístup.
Čože? Je to môj podnik. Moje peniaze.
Vaši partneri pred vojnou utiekli z krajiny.
Už u nás nemajú účet.
Fondy už nie sú napísané na Wertheimerovcov.
Ale nemôžu to urobiť bez môjho súhlasu.
Poviem iba to, že to urobili.
Nemáte prístup k účtu. Mrzí ma to.
Možno by ste to mali skúsiť u nacistov.
Ako sa opovažujete?
Stačilo. Môžete odísť!
Ako si želáte.
Ale vedia si s vecami poradiť.
Akými vecami?
So židmi.
Akými sú bratia Wertheimerovci.
To som počul.
Máte povedať monsieurovi Wertheimerovi, že s ním musím okamžite hovoriť!
Áno, viem, že v New Yorku je veľmi skoro.
Nezaujíma ma to! Ak spí, zobuďte ho!
Počúvajte, hlúpa ženská!
Povedzte Pierrrovi a jeho hlúpemu bratovi,
že im to len tak neprejde.
Tí banditi ma podrazili!
Haló?
Vždy som si myslel, že tvoji partneri utiekli do Ameriky pred nacistami.
- Ale ušli, lebo ty si ostala. - Nie je to vtipné!
Sú tvoji partneri, Coco, nie priatelia.
Chcela som sa ti poďakovať veľkou sumou.
Nechcem tvoje peniaze.
Musíš prijať moju vďaku.
Navždy ti budem vďačná za záchranu Andrého.
Coco, mali by sme sa báť horších vecí.
Čo sa stalo?
Moja spojka,
nacista, ktorý zaistil prepustenie Andrého, sa s tebou chce stretnúť.
Prečo?
Hovorili sme o tom.
Vedeli sme, že od teba možno bude niečo chcieť
za prepustenie Andrého.
Áno, ale už je voľný.
Coco.
Nezistíš, o čo ide?
Skúšal som to.
Vyhrážajú sa mojím zatknutím, ak to neurobíš.
Prosím. Chcela si sa mi odvďačiť?
Považuj to za svoj dar.
Dnes sa s ním stretni.
Príde sem do hotela.
Tak dobre.
Možno mi pomôžu...
získať späť môj podnik.
Buď opatrná.
Vojna sa môže čoskoro zmeniť v prospech spojencov.
Nechceš skončiť ako ja.
Ľutovať, že som s nimi vliezol do postele.
Musíš prestať robiť čokoľvek, čo preňho robíš.
Doručujem správy na bicykli.
Neklam mi.
Zaslepuje ťa láska k nemu.
Som za teba zodpovedný, Catherine.
A prečo to tak je?
Prečo?
Lebo si sľúbil matke, že sa o mňa postaráš?
Poď sem, Christian.
Je náš dar.
Tvoj a môj.
Bojím sa, že tu už dlho nebudem.
Budeš na ňu musieť dávať pozor.
Usmerňovať ju, pokiaľ budeš žiť.
Si úžasná.
Gestapo.
Rýchlo. Pomodlime sa.
Veľmi rada by videla tieto kvety v rozkvete.
Nie si za mňa zodpovedný.
Si zodpovedný za seba, Christian.
Za to sa modlím.
- Je to dobré, však? - Úplná nádhera.
- Áno. Ďakujem, Cristóbal. - Č...
Čo povieš na toto?
- Ja... - Čo povieš, Christian?
Dokážeš aj niečo lepšie.
Dobre, ale ako?
- Ako to vylepším? - Moje postavenie sa nezmenilo.
Nepracujem pre nacistov.
MÓDNY NÁVRHÁR
Aj keby si hladoval?
Značka Balenciaga to nebude podporovať.
Takže Lelong pre nich pracuje?
- Tak je? - Nebuď naivný.
Navrhujete róby na privítanie generála Schellenberga,
šéfa SS v Paríži.
Potrebujem peniaze.
Musím sa starať o otca a sestru.
Nechcú, aby si spolupracoval s nacistami.
- Prosím. - Mal...
Mal som klientku, ktorá bola nacistka,
a dvakrát mi zavolala, aby som prišiel na skúšku.
Ani raz som to neprijal.
A Lelong nám nepovedal, kto si kupuje naše návrhy.
Šípim, že Lelong vás ochraňuje
a vy dostávate zaplatené.
Ak sa raz vojna skončí a pravda vyjde najavo,
budete môcť tvrdiť, že ste o tom nevedeli.
Nemôžem.
Je mi z toho zle.
Ale povedz, ktorý sa ti najviac páči?
Ten s mašľou je...
Nacisti nám s Coco Chanel ponúkli celú kopu prachov za naše návrhy.
- Obaja sme odmietli. - Tak prečo je stále ubytovaná v Ritz?
Neviem.
Ale poviem vám, že Chanel kričala od hnevu,
keď sa blížili nacisti.
Ostatné sú klebety, pokiaľ ste to nepočuli a nevideli vy sami.
- Ty si to počul a videl? - Áno.
Áno, bol som tam. Na vlastné oči a uši.
Och, la la. Hej. Prečo ste takí vážni?
Je to len ďalšia noc Nemcami okupovaného utrpenia.
Jedného dňa sa to skončí, áno?
Teraz si musíte položiť otázku: budete schopní žiť
s tým, čo ste urobili, keď bude po tom?
Verte mi, na našich rozhodnutiach záleží.
Dobrý deň, Albert. Niekto na mňa čaká.
Mademoiselle.
Ďakujem.
Veľmi ma teší, mademoiselle.
Barón mi o vás veľa povedal.
Mám pocit, že sme starí známi.
Ste Brit?
Moja matka bola. Môžeme?
Ani nepoznám vaše meno.
Moje rodné priezvisko je Dincklage, ale môžete ma volať Spatz.
V nemčine to znamená „vrabec“.
Prečo vás tak volajú, monsieur Spatz?
Pretože som presný opak vrabca
s tým ošúchaným perím a nepekným spevom.
Môžeme?
- Nemusíte mať obavy. - Nemám.
- Nechveje sa vám ruka? - Prečo mi nepoviete, kam ideme?
Pripravil som nám nádherný stôl v Maxim's.
Prosím.
Musíte ochutnať. Jedno z mojich obľúbených šampanských.
Je mi cťou byť vašou hostkou.
Mademoiselle vlastne netušila,
že sa dnes ocitne v spoločnosti samotného Heinricha Himmlera.
Nepovedal si mademoiselle,
s kým dnes bude večerať?
Ospravedlňte ho.
Na vaše zdravie.
Povedzte...
Coco, čo si myslíte o návrhárovi Lucienovi Lelongovi?
Je rešpektovaný?
Nie tými, ktorí vedia, že nemá ani štipku talentu.
Ste ohromná.
Jediná, ktorá povie pravdu.
Lelong si najíma iných na prácu, ktorú nezvláda.
Privlastňuje si návrhy zamestnancov.
On je hanbou haute couture.
Tak ako sa stal hlavou francúzskej módy?
Ja som odmietla a on to prijal.
Povedzte mi jedno.
Čo máte s tými vašimi noblesnými francúzskymi názvami?
Čo je „haute couture“?
- Haute couture? - Áno.
Znamená to „vyberané krajčírstvo“.
Všetko, čo vidíte, je ušité ručne.
Tá najkvalitnejšia látka. Vlastne tá najvyberanejšia móda.
Jej vytvorenie trvá prinajmenšom 366 hodín.
To najlepšie z najlepšieho.
Áno.
A všetko by sme to chceli vziať do Berlína.
- Vziať? - Áno.
Vziať. Všetko.
Aby sa stal Berlín hlavným mestom haute couture.
Ale monsieur Lelong povedal, že by sme museli presťahovať 15-tisíc ľudí.
- Je to pravda? - Nie.
Myslel som si. Vedel som to.
Najmenej 20-tisíc.
- Skutočne? - Ktovie?
Dajme si ešte šampanské, prosím.
Musíme vyriešiť vaše osobné problémy.
Spatz mi oznámil, že vám môžeme pomôcť
s obchodnou záležitosťou.
Barón, váš starý priateľ, sa podelil o detaily s nami,
vašimi novými priateľmi.
Nechcem obťažovať. Je to...
Tí bratia Wertheimerovci, vaši partneri, sú židia?
Zle som ich posúdila.
Áno.
Takéto zlé zaobchádzanie sa,
žiaľ, od nich dalo čakať.
Poznáte árijské zákony?
Nie, snažím sa vyhýbať všetkým právnym záležitostiam.
Coco, s führerom sme obaja
veľmi rýchlo pochopili,
že ak chceme vyhladiť židov...
musíme najprv odstrániť všetok pocit spolupatričnosti, ktorý by mohli mať.
A urobíme tak, že ich pripravíme o ich majetok.
Ich umelecké diela.
Ale napríklad aj ich domovy.
A uhádnete, čo bude nasledovať?
Neviem. Povedzte, prosím.
Ich dôstojnosť. Ich nádej. Ich duše.
Árijské zákony nám dovoľujú vziať si od žida to, čo chceme.
Na základe dekrétu nemôžu nič vlastniť.
Tak prečo mi, prosím, nedovolíte prešetriť tých Wertheimerovcov?
Na mademoiselle Chanel.
Coco.
Monsieur Dior.
Čo tu robíš?
Musím s vami hovoriť.
- Kto to je? - Susedov syn.
Čo tu robíš?
Odchádzam z vášho bytu, monsieur.
Prepáčte, ak som vám spôsobil problémy a ohrozil vás.
Vybuchol som, ale musíš ostať.
Bude pre vás bezpečnejšie, ak odídem.
A prichýlia ma ostatní študenti.
Rozhodol som sa.
Čo to je?
Môj podiel z toho, čo ste nám včera dali.
Nechajte si svoje peniaze.
A hovoril som s Catherine. Ostane s vami.
- Bude to bezpečnejšie. - Vezmi si to.
Dáte si pohárik, páni?
Povedzte, je vzrušujúce tu byť, všakže?
Monsieur Spatz.
V Maxim's som sa zúčastnila už mnohých večerí.
Mám na ne bohaté spomienky.
Ale je Heinrich Himmler
najmocnejší človek, s akým ste kedy večerali?
Možno boli aj iní.
Pán Winston Churchill. Dovolím si tvrdiť, že on je najmocnejší.
Alebo skôr bol.
On vám však nedokáže získať späť váš podnik.
Nepripojíte sa ku mne
na malom rozptýlení, kým vás zaveziem späť do Ritz?
Nemyslím, že zvládnem ďalšie veľké prekvapenie, monsieur.
Žiadne veľké prekvapenie.
Iba malé nákupy.
Vy ma chcete vziať nakupovať?
O tomto čase?
Prosím, mademoiselle, tadiaľto.
Bývate tu?
Nie. Majitelia odišli. A teraz je to naše.
Až po vás.
Mademoiselle, zapíšte si, čo z toho by ste chceli.
Nič nepotrebujem.
Sú majiteľmi židia?
Počuli ste herr Himmlera.
Židia už nič nevlastnia.
Čokoľvek, čo uvidíte a chcete,
vám dám doručiť do Ritz.
Žijeme v novom svete.
Nastal čas prijať to.
Bez majetku, bez moci...
sme všetci nahraditeľní.
No ešte sú tu tí vkusní.
Nikto nenahradí slávnu Coco Chanel.
Takéto niečo hľadám...
už celé roky.
Počuť tón.
Stále funguje.
Má nevyčísliteľnú hodnotu.
Ako len poznačím vašu eleganciu, ak mi to dovolíte.
Christian, nedokážem urobiť už ani krok.
Poď so mnou domov.
- Nie, musím pracovať. - Je noc.
- Sme úplne opití. - Musím.
Práca, práca, práca.
Jacques, prestaň. Prestaň. Je to nebezpečné.
Máš obavy o toho chlapca.
- Nie. - Ale áno.
Nevieš, o čom hovoríš.
Musím navrhnúť prekliatu plesovú róbu.
Nemôžeš za to.
Keď mal Christian 14, veštica mu prečítala z dlane,
že bude veľmi chudobný.
A vraj bude raz prinášať ženám veľké potešenie.
Rodičia sa nevedeli prestať smiať.
Je taký dobrý,
no zároveň vie byť veľmi krehký.
To je zložitá kombinácia.
Vždy sa o mňa veľmi dobre staral.
Hervé?
- Haló? - Musím hovoriť s Jeanom.
Nie je tu. Je so študentami.
- Nacisti prerušili spojenie. - Čože? Preboha. Kedy?
Catherine, kto volá?
Ide o študentov.
Prepadnú ich.
Nehýb sa, prasa!
Nie, nie!
Hore! Vstávaj.
Christian.
Úchvatné.
Omnoho viac, než som očakával.
A, samozrejme, omnoho viac než si zaslúži.
Na dnešnom plese nebude krajšej ženy.
Stalo sa z toho viac než som očakával.
Tá látka, ten návrh a róba...
sú úplne nevinné.
Iba žena, ktorá si to čoskoro oblečie, bude vinná.
Dnes privítame Waltera Schellenberga
v Paríži veľkolepým plesom.
Koho?
Waltera Schellenberga.
Čoskoro ho vymenujú za šéfa nacistickej zahraničnej rozviedky.
Ples? Aké osobité.
Pôjdeš so mnou?
Možno mám na dnes večer iné plány.
Nariaďujem ti zrušiť ich.
Ty mi nemôžeš nariadiť nič, drahý.
Obávam sa, že na tom musím trvať.
Schellenberg si osobne vyžiadal tvoju prítomnosť.
Zavolám ti o siedmej.
Priateľu, potrebujeme mená,
- adresy, kontakty. - Nie...
Ak nám nedáš mená, zomrieš.
Nemusí to tak byť.
Vezmite ďalšieho.
Zomrieš.
Naše správy potvrdzujú,
že zajtra o 11.00
popravia päť študentov na popravisku Balard.
Môžeme im nejako pomôcť?
Musíme sa spojiť s ďalšími jednotkami.
Mohli by sme ich vyslobodiť, keď ich budú prevážať na popravisko.
Je to možné?
Neviem.
Ale musíme to skúsiť. Dlhujeme mu to.
Catherine, musíš odovzdať správy, dobre?
Choď po bicykel.
Neposielaj ju, prosím.
Hervé, prosím.
Musíme to skúsiť.
Rozumiem.
Catherine, predná pneumatika je sfúknutá.
To nič. Opravím to.
Prvá pôjde Olivierovi.
Druhá Bernardovi.
Tretia Antoineovi.
Možno budeme musieť odísť z bytu.
Jean by mohol prehovoriť.
Neprezradí mená.
Ako to vieš? Ako to naozaj môžeš vedieť?
Neprezradí mená.
Haló? Kto je?
Christian, tu Lucien.
Musím s tebou súrne hovoriť.
Christian, potrebujem pomoc.
S tou dnešnou róbou je nejaký problém.
Do kuchyne.
Problém s róbou?
Má chybičku. Dieru.
A zákazníčka je už na plese.
Jej manžel patrí medzi usporiadateľov,
zavolal a dožadoval sa, aby si to prišiel osobne zašiť.
Čo to robíme? Čo to robíme?
Christian, tí ľudia ma desia.
Prepáč.
Nehnevaj sa, ale odmietnuť túto malú službičku je nebezpečné.
Prosím ťa.
Dobrý večer. Vitajte.
Hore, prosím.
Pozvánku.
Zišlo by sa mi silné martini.
Rád sa pridám po tvojom stretnutí.
Pozvánku.
Prosím.
Pozvánka?
Pripravená?
- Mademoiselle. - Ďakujem.
Potrebujem viac zbraní. Stretneme sa tu.
Buď opatrný, láska.
Hýb sa dopredu.
Kľaknúť. Nehýb sa.
Nehýb sa, ty hovno.
Ešte sa môžeš zachrániť, ak prezradíš mená.
Pozvánku.
- Pardon. - Pozvánku.
Áno.
- Monsieur Dior? - Áno.
Prišiel som za...
Počkajte tu.
Herr Schellenberg.
Mademoiselle, je mi potešením.
Je mi skutočne cťou.
Ďakujem za predstavenie, drahý Spatz.
Je mi cťou, herr Schellenberg.
- Vitajte vo Francúzsku. - Ďakujem.
Vedel som, že sa vyplatí počkať s návštevou Paríža.
Prečo?
Kto by mohol prekonať privítanie od Coco Chanel?
Ste slávnejšia než hollywoodske hviezdy.
Poďte so mnou.
Poďte so mnou, poďte.
Prepáčte.
Monsieur Dior.
Milujem Paríž.
Čo sa dá na ňom nenávidieť?
Mám pre vás správy. Iba pre vás.
Sadnite si, prosím.
Dali sme pokyn súdom,
aby uplatnili árijské zákony na váš podnik.
To ste chceli, všakže?
Čakala som vyše 20 rokov.
Čia to je chyba?
Úprimne sa ospravedlňujem.
Nemáte žiaden talent?
Napravím to.
Prvýkrát sa má stretnúť s Walterom Schellenbergom.
- Chápete, aké je to dôležité? - Áno, pane.
Choďte. Neodídete, kým to neopravíte.
Smiem vidieť tú dieru?
Prišli ste sám?
Toto nie je chyba šitia.
Ste Christian Dior?
Ako sa to stalo?
Tak ste?
Áno.
Urobila som to ja.
Prečo?
Lebo ste za mnou odmietli prísť. Dvakrát.
Nerozumiem, madam, ale to nevadí.
Ste Catherinin brat, však?
Je v odboji?
Odkiaľ to viete?
Majú jej fotku a ukazujú si ju.
Spoznala som ju, lebo sme spolu chodili do školy.
- Ale nepoznajú jej meno. - Kto? Kto ju hľadá?
Gestapo. Nie je v bezpečí.
Podozrievajú ju z nedávneho prepadnutia.
Vo fotoaparáte našli jej fotky.
Vedia, že doručuje správy na bicykli, no zatiaľ ju nenašli.
Tou dierou sa netrápte. Choďte varovať sestru.
A nezdržujte sa na uliciach. Choďte!
Po dokončení našej úlohy
si vaši židovskí partneri už nebudú môcť robiť nároky na váš podnik.
A to bude všetko?
Áno.
Spomenuli ste úlohu. Akú úlohu, ak sa smiem spýtať?
Mademoiselle.
Tí z nás, ktorí prežili chaos vojny...
Nemáme veľa času.
...štyri roky nacistickej okupácie...
najtemnejšie dni našich životov.
Pomôžete ukončiť vojnu medzi Nemeckom a Veľkou Britániou.
Čože urobím?
Poznajú túžbu...
po prežití.
Ste pyšná a tešíte sa?
Ako by som to dokázala?
Zajtra ma navštívite
a pohovoríme si o vašej práci.
Dior. Stojte.
Postarali ste sa o všetko s herr Schmittom?
Áno. A teraz iba idem domov.
Lebo na inom nezáleží.
Iba na túžbe po prežití.
Prestaňte, prosím! Nie.
Tvorba pre mňa...
znamenala prežitie.
NEW LOOK
Preklad titulkov: Jessica Mona Youssefová